Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Turkin viranomaiset ovat kertoneet, että he ovat onnistuneet -
paljastamaan ja pidättämään peräti viisitoista Israelin tiedustelupalvelu -
Mossadin agenttia. Heidän mukaansa kaikki viisitoista ovat myös -
tunnustaneensa vakoilusyytteet.
Näin uutisoi turkkilainen sanomalehti Sabah runsas viikko sitten.
Agentit ovat kertoneet kuulusteluissa vakoilleensa ainakin -
kolmen vuoden ajan ja toimittaneensa tietoja eteenpäin pääasiassa -
Turkissa asuvista palestiinalaisista opiskelijoista ja eri järjestöistä -
uskoen tietojen menevän Euroopan unionille.
Asiaa käsiteltiin myös Israelin parlamentissa, -
jossa entinen Mossadin varajohtaja ja nykyinen parlamentin jäsen -
Ram Ben Barak kiisti tiedon täysin valheellisena.
Hänen mukaansa Turkin julkistamassa nimilistassa -
ei ole ainuttakaan, joka olisi kuulunut jossain vaiheessa Mossadiin.
Seitsemän heistä on tunnistettu kuuluviksi Palestiinan itsehallintoon, -
kolme heistä on Gazasta ja neljä Juudean ja Samarian alueilta.
Turkin hallitus ei ole myöskään kommentoinut virallisesti tapahtumaa.
Turkki on viime aikoina pyrkinyt luomaan uudelleen suhteita Israeliin.
Presidentti Erdoganin Palestiina-myönteinen politiikka -
näyttää jääneen taka-alalle -
ja Israelin energiavarannot ovat ohittaneet sen kiinnostavuudessa.
Ylihuomenna, eli 1.11., Israel avautuu jälleen ulkolaiselle turismille, -
ilmoitti maan terveysministeriö.
Aluksi se koskee vain kahdesti koronaa vastaan rokotettuja, -
ja heitä, jotka ovat todistetusti sairastaneet kyseisen taudin -
ja tulleet sille siten immuuniksi.
Rajoituksen alla ovat kuitenkin edelleen ne valtiot, -
jotka on merkitty punaisella ja -
joissa koronaepidemia on edelleen suuri uhkatekijä.
Rajoitukset koskevat edelleen myös heitä, -
joiden toisesta rokotuskerrasta on kulunut yli puoli vuotta.
Samalla tiedotteessa lueteltiin ne rokotteet, joiden antamaa suojaa -
ei hyväksytä Israelissa. Ministeriön mukaan niihin kuuluu -
mm. venäläisten suosima Sputnik 5 rokote.
Israelin hallitus joutunee pian todelliseen tulikokeeseen, -
sillä se on päättänyt antaa rakennusluvat noin 3000 uudelle, -
ns. setlementtiasunnolle Juudean ja Samarian alueella.
Kysymys ei siten ole uusien setlementtien rakentamisesta, -
vaan vanhojen laajentamisesta -
nykyisen, toimivan infrastruktuurin pohjalle.
Samalla hallitus antoi luvat myös palestiinalaisille rakentaa -
noin 1300 asuntoa alueille, joilla palestiinalaisten koteja on ennestään.
Yhdysvaltojen presidentti on kuitenkin antanut ymmärtää hyvin selkeästi, -
että hallituksen tulisi rajoittaa uusien asuntojen rakentamista kaikin keinoin,
sillä se vaarantaa mahdollisuuksia tuleville rauhan neuvotteluille.
Pääministeri Naftali Bennettiä kuljettava kone laskeutui Venäjälle, -
Sotsin lomakaupunkiin perjantaina runsas viikko sitten -
tuoden Bennettin ensimmäiseen tapaamiseensa -
Venäjän presidentin Vladimir Putinin kanssa
Vierailu tapahtui samaan aikaan Iranin pyrkiessä lisätä jatkuvasti -
sotilaallista läsnäoloaan Syyriassa ja -
sen oman ydinohjelmansa aiheuttaman kasvavan uhan keskellä.
Puhuessaan toimittajille ennen kokousta -
presidentti Putin kiitti Bennettiä vierailusta, -
"joka merkitsi 30 vuotta diplomaattisten siteiden uusimisesta",
ja onnitteli häntä "Israelin hallituksen johtamisesta -
syrjäytettyään entisen pääministerin Benjamin Netanjahun".
Putin käsitteli myös yhteistä historiaa ja ainutlaatuista suhdetta, -
jonka se on luonut Israelin ja Venäjän välille.
Erityisesti Venäjän presidentti mainitsi Neuvostoliiton roolin -
juutalaisvaltion ja Venäläisen yhteisön perustamisessa, -
joka on kukoistanut Israelissa ja jota pidetään yhtenä maailman -
suurimmista venäjänkielisistä yhteisöistä.
Talousasioista Putin sanoi, että Israelin ja Venäjän välinen kauppa -
on kasvanut 50 prosenttia viimeisen seitsemän kuukauden aikana.
"Tämä on erittäin tärkeä huomautus, ja keskustelemme siitä lisää", -
hän sanoi ennen kokousta ja totesi, että myös huipputeknologian ala -
on korkealla kokouksen asialistalla.
Pääministeri Naftali Bennett puolestaan kiitti Putinia -
lämpimästä vastaanotosta sanoen, että Israelin suhteet Venäjään ovat -
hyvin erityiset menneisyyden, nykyisyyden ja tulevaisuuden vuoksi.
Lopuksi Bennett totesi, että presidentti Putin on ollut -
juutalaisten todellinen ystävä, ja johtanut näiden maiden välistä -
vahvaa yhteyttä viimeiset 20 vuotta.
Ruotsin ulkoministeri Ann Linde vieraili viime viikolla Israelissa -
yrittääkseen saada aikaan uusia siteitä -
useiden hieman viilenneiden vuosien jälkeen, -
aikana, jolloin nämä kaksi maata ovat olleet eri mieltä -
konfliktista palestiinalaisten kanssa.
Virkaveljensä Jair Lapidin kanssa ulkoministeri Linde puhui puhelimitse -
jo viime kuussa. Itse asiassa puhelu oli ensimmäinen -
näiden kahden maan diplomaattien välillä seitsemään vuoteen.
Välit viilenivät sen jälkeen, kun Ruotsin silloinen, -
tuolloin uusi sosiaalidemokraattinen hallitus -
tunnusti Palestiinan valtion vuonna 2014.
Tunnustaminen oli ensimmäinen laatuaan -
minkään suuremman eurooppalaisen maan kohdalla.
Linde aloitti matkansa vierailulla -
Yad Vashemin holokaustin muistomerkille Jerusalemiin, -
jossa hän asetti seppeleen niiden 6 miljoonan juutalaisen muistolle, -
jotka natsi-Saksa ja sen yhteistyökumppanit tappoivat.
"Lupaan Ruotsin puolesta, että sanomme 'ei koskaan enää', -
ja tarkoitamme sitä.
Jatkamme toimia antisemitismin torjumiseksi sen kaikissa muodoissa, -
varmistaaksemme, että emme koskaan unohda", -
ministeri Linde totesi puheessaan.
"Suhteet ovat muuttuneet ulkoministeri Wallströmin lähdön jälkeen.
Tämä nyt tapahtunut virallinen vierailu merkitsee uutta alkua -
Israelin ja Ruotsin suhteille", totesi ulkoministeri Ann Linde -
saapuessaan Israeliin viime viikon sunnuntaina.
Emme ehkä ole aina samaa mieltä, mutta hyvät ystävät voivat ja -
saavatkin olla joistakin asioista eri mieltä", hän totesi -
lehdistötilaisuudessa Jerusalemissa israelilaisen virkaveljensä -
Jair Lapidin kanssa seuraavana päivänä.
"Mielestäni on todella tärkeää, että tiedät, että Ruotsi on Israelin ystävä"
ministeri Linde tähdensi Lapidille puheessaan.
Keskiviikkona Ann Linde antoi haastattelun kotimaansa yleisradiolle -
ja totesi siinä, "Jos haluamme pystyä tukemaan talouskehitystä -
täysimääräisesti, meillä ei voi olla korruptiota sellaisella tasolla -
kuin on Palestiinassa." Näin raportoi israelilainen Arutz-Sheva kanava.
"Israelin edellinen hallitus ei halunnut mitään suhteita Ruotsin hallitukseen, -
koska tunnustimme Palestiinan.
En pidä sitä henkilökohtaisena kysymyksenä, vaan enemmänkin sitä,
miten Israelin nykyinen hallitus tarkas- telee keinoja ratkaista ongelmia."
Israel on viime viikkoina pyrkinyt korkean tason diplomaattisin keinoin -
pysäyttämään Iranin ydinaseohjelmaa.
Samalla sen armeija (IDF) on aloittanut valmistautumisen sotaan, -
mikäli rauhanomaiseen ratkaisuun ei päästä vaikkapa uudella -
kansainvälisellä Iranilta ydinaseet kieltävän sopimuksen avulla.
Kansainvälisen Atomienergiajärjestön, eli IAEA:n -
viime toukokuisen raportin mukaan Iranilla oli 10 kg -
lähes 60-prosenttista rikastettua uraania.
Iran tarvitsisi kaikkiaan noin 40 kiloa 60-prosenttisesti rikastettua uraania -
voidakseen tuottaa riittävästi aselaatuista uraania.
Iranin atomienergiajärjestön johtaja Mohammad Eslami -
ilmoitti Iranin jo rikastaneen yli 120 kiloa 20-prosenttista uraania, -
joka siis ylittää IAEA: n viimeisimmän arvion lähes puolella.
Ydinohjus edellyttää kuitenkin edelleen taistelukärjen ja ohjusten -
laukaisujärjestelmän rakentamista.
Iranilla jo on noin 2000 kilometriin yltäviä ohjuksia, -
joihin ydintaistelukärki voidaan sijoittaa.
Ballistisen ydinohjuksen kehitystyötä Israel on onnistunut -
hidastamaan eri keinoin.
Pääministeri Bennettin mukaan Iran on ottanut jättiaskeleita -
uraanin rikastamisessa. Maailma odottaa, iranilaiset leikkivät aikaa -
ja sentrifugit pyörivät. Israelin vastuulla on varmistaa -
- teoilla, ei puheilla - ettei Iranilla ole koskaan ydinaseita.
Ydinaseet tällaisen ääriliikkeen ja väkivaltaisen hallinnon käsissä -
muuttavat alueen ja maailman kasvot.
"Meille tämä ei ole strateginen ongel- ma, vaan eksistentiaalinen kysymys. ”
"Tulevat viikot ovat ratkaisevia Iranin kanssa solmittavan -
ydinasesopimuksen tulevaisuuden kannalta", totesi Bennett.
"Jokainen päivä, joka kuluu ilman Teheranin vastausta -
Yhdysvaltojen aloitteisiin, johtaa Iraniin rikastamaan enemmän -
uraania ja aikaikkuna sotilaallisiin toimiin lyhenee."
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola